योग के मूल्यांकन की गड़बड़ी को लेकर छात्रों ने कुलसचिव को सौंपा ज्ञापन
बिलासपुर | बिलासपुर यूनिवर्सिटी के यूटीडी के योगा के सेकेंड सेमेस्टर के परीक्षा में मूल्यांकन की गड़बड़ी को लेकर कुलसचिव को ज्ञापन सौंपा। छात्रों ने योग प्रशिक्षक पर भेदभाव का आरोप लगाया। बिलासपुर यूनिवर्सिटी में पीजीडीवाईएस का कोर्स संचालित किया जा रहा है। इसमें पीजीडीवाईएस के प्रथम बैच के सेकेंड सेमेस्टर की दिसंबर 2016 की परीक्षा के मूल्यांकन में अनियमितता को लेकर मंगलवार को छात्रों ने कुलसचिव डॉ. इंदू अनंत को ज्ञापन सौंपा। छात्राें ने योग प्रशिक्षक डॉ. राजीव गौर और डॉ. ओएन तिवारी पर आरोप लगाते हुए बताया कि प्रायोगिक परीक्षा मेंे चहेते छात्रों को अधिक अंक दिया गया है, जबकि राष्ट्रीय स्तर पर अपना प्रदर्शन करने वाले छात्रों का अंक कम है। ज्ञापन सौंपने में रितेश शर्मा, श्रद्धा, शिल्पा साहू, प्रदीप कुमार, अमित विश्वकर्मा सहित अन्य छात्र उपस्थित रहे।
hin_Deva hin_Deva